Ella Wheeler Wilcox

**Ella Wheeler Wilcox** (1850–1919) var en amerikansk forfatter og poet. Hennes verk er blant annet samlingen *Poems of Passion* som inneholder setningen «Laugh, and the world laugh with you; weep, and you weep alone.» Selvbiografien, *[[The Worlds and I]]* ble utgitt i , ett år før hun døde.

## Biografi
Ella Wheeler ble født i 1850 på en gård i Johnstown i Wisconsin, øst for Janesville. Hun er den yngste i en søskenflokk på fire. Familien hennes flyttet i ettertid nord-Madison etter å ha mistet formuen som følge av farens mislykkede forretninger. Hennes familie framsto som intellektuell hvor det engelske språket ble svært satt pris på. I barndommen leste Ella mange bøker av blant annet William Shakespeare, *The Arabian Nights*, *The Diverting history of John Gilpin* og *«Gulliver´s Travels»* som i senere tid kan ha påvirket hvordan hun utviklet sitt forfatterskap i voksenalder.

Da Ella Wheeler ble åtte år begynte hun å skrive dikt som en måte å uttrykke seg på. Da hun ble 13 år ble hennes første dikt publisert i en avis. Etter å ikke hatt råd til å abonnere mer på *The New York Mercury*, så tenkte Wilcox at hvis hun klarte å få et av diktene publisert i en utgave så ville hun i hvertfall motta en kopi av bladet hvor diktet hennes også ville være med i. Det hun sendte inn er glemt, og Wilcox innrømmet senere at hun ikke engang klarte å huske hvilke tema diktet var. Wilcox ble kjent som dikter i delstaten sin etter at hun var ferdig på videregående skole.

Diktet *The Way of the World* ble første gang publisert den 25. februar 1883 i en utgave av The New York Sun. Inspirasjonen kom da hun var på reise for å delta på et ball i Madison i Wisconsin. I det hun reiste til ballet så hun en ung kvinne som var kledd i svart som satt like over midtgangen fra der hun satt selv. Denne kvinnen gråt. Wilcox satt like ved og forsøkte å trøste henne. Da de ankom ballet, ble Wheeler så deprimert at hun ikke klarte å delta på ballet. Da hun så speilbildet av seg selv i speilet, kom hun plutselig på de første linjene hun skrev i diktet *Solitude*:

Hun sendte inn diktet til *[[The Sun]]* og tjente 5 dollar. Det kom med i boken *Poems of Passion* som kom en stund etter, i mai 1883. Boken tjente hun 2000 dollar for i løpet av dette året.

I 1884 giftet hun seg med Robert William Wilcox fra Meriden i Connecticut hvor de bodde før de flyttet til New York og så til Granite Bay i strand-delen av Brandford i Connecticut. De bygde to hus på Long Island Sound, inkludert en rekke små hytter, som en ble kjent som Bungalow Court. De ønsket på dette stedet å ha samlinger med poetiske og kunsteriske venner. Sammen fikk de et barn - en sønn, som døde kort tid etter fødselen. Ikke lenge etter at de hadde giftet seg fikk begge interesse for teosofi, New Thought og spiritualitet.

Da Robert og Ella Wheeler Wilcox ble gift lovet de hverandre at den som døde først skulle gi en beskjed til den andre eller kommunisere på et vis. Robert Wilcox døde i 1916, etter å ha vært gift i over tretti år. Ella ble i en sorg som ble mer intens ettersom tiden gikk uten at hun klarte å få en beskjed fra ham. Det var da at hun dro til California for å møte astrologen Max Heindel til hjelp i sorgen. Hun forsto fortsatt ikke hvorfor hun ikke hadde fått en beskjed fra Robert. Dette møtet skrev hun om:

Flere måneder senere komponerte hun et mantra som hun repeterte til seg selv: *"Jeg er det levende vitnet. De døde lever; og de taler gjennom oss og til oss: Jeg er stemmen som gir sannheten til denne lidende verden: Jeg er klar, Gud: Jeg er klar: [[Jesus Kristus|Kristus]]: Jeg er klar, Robert"*. Wilcox ville lære verden mer om det okkulte. Verkene hennes ble fylt med positiv tenkning som var en populær bølgle i New Thought-bevegelsen. I 1915 ble boken, *What I Know About New Thought* gitt ut i 50 000 eksemplarer. 

Wilcox hadde en ny tankegang på spiritualitet og teosofi når det gjaldt reinkarnasjon: «Når vi tenker, handler og lever, gir det resultater til hjemmet vårt i det åndelige riket når vi har forlatt jorda og fått karma for fremtidige liv, tusenvis av år framover, her eller på andre planeter. Livet vil alltid fortsette å skape nye interesser - det skjer når vi får kunnskapen om at døden bare er en transformasjon til et høyere plan.»

Det siste ordet i selvbiografien, *[[The Worlds and I]]* er: *Fra dette lagerhuset (av Gud og åndene) har vi fått visdom, kunnskap og vi får lys og kraft når vi kommer oss gjenomom et liv på jorden, som bare er et av de mange utallige stedene i Guds rike. Tenk på det.*

Wilcox var i tillegg til dette en forkjemper for dyrs rettigheter og vegetarianisme. 

Hun døde av kreft den 30. oktober 1919 i Short Beach i Connecticut.

## Verkene hennes
### Dikt
* *Poems of Passion* (1883, W.B. Conkey Company Chicago)
* *Drops of Water* (1889, The National Temperance Society and Publication House, New York)
* *Maurine and other Poems* (1888, W.B. Conkey Company Chicago)
* *Poems of Pleasure* (1888, Belford, Clarke, and Company New York)
* *Poems of Reflection* (1905, M. A. Donahue & Co. Chicago)
* *Poems of Cheer* (1908, Gay and Hancock Ltd London)
* *Poems of Progress and New Thought Pastels* (1909, W.B. Conkey Company, Chicago)
* *Poems of Affection* (1920 Gay and Hancock Ltd, London)
* *Poems of Life* (1921)

### Noveller
* *Mal Moulée: A Novel* (1885)
* *A Double Life* (1890)
* *Sweet Danger* (1892)
* *A Woman of the World: Her Counsel to Other People's Sons and Daughters* (1904)

### Film
* *Mizpah* (1906), filmsselskapet Selig Polyscope planla en filmatisering i 1915

### Diverse
* *The Heart of New Thought* (1902)
* *The Story of a Literary Career* (1905)
* *The Worlds and I* (1918)

### Tilpasninger
En rekke av Wilcox´s dikt er blitt inspirasjon for stumfilmer:
* *The Price He Paid* (1914)
* *The Beautiful Lie* (1917)
* *The Belle of the Season* (1919)
* *The Man Worth While* (1921)

## I populær kulturen
*Femte sesong av TV-serien, Orpahn Black opptrer diktet "Protest" av Wilcox
*En bit av diktet *Solitude* («*Laugh and the world laughs with you / Weep, and you weep alone*») opptrer flere ganger i den koreanske thrillerfilmen Oldboy fra 2003.

## Referanser
*Ifkovic, Edward. Ella Moon: *A Novel Based on the Life of Ella Wheeler Wilcox.* Oregon, WI: Waubesa Press, 2001. ISBN 1-878569-72-4


## Eksterne lenker
* 
* Ella Wheeler Wilcox Arkivert
* Ella Wheeler Wilcox dikt på Academy of Americans Poets
* Verkene til Ella Wheeler Wilcox
* Arbeid av Ella Wheeler Wilcox på Archive.org
* Arbeid til Ella Wheeler Wilcox (lydbøker)
* Ella Wheeler Wilcox, fakta
* Ella W. Wilcox